 Sọrọ lórí Òjò Nrọ, Orò Nké, Atọkùn Àlùgbè Ti Ò Láṣọ Méji A Sùn Ihòhò  Owó Epo Rọbì Fọ: The Rain Is Falling And The Call Of The Secret Cult Is Sounding Loudly Outside, The Shuttle That Lacks A Change Of Clothing Will Sleep Naked  Crude Oil Price Crashed : Ìgbà tàbi àsikò mèji ló wà ni ọpọ ilẹ aláwọ-dúdú, ìgbà òjò àti ẹrùn.  Ni ayé àtijọ, òjò ni ará ilú gbójúlé lati pọn omi silẹ fún ọgbẹlẹ.  Àsikò òjò ṣe pàtàki fún iṣẹ-àgbẹ, omi pi pọn pamọ fún li lò, àti fún ìtura lọwọ ooru.A lè fi ìgbà òjò wé ìgbà ti orilẹ èdè Nigeria pa owó rẹpẹtẹ lori epo rọbì lai fi owó pamọ.  Lati ìgbà ti epo rọbì ti gbòde, ilú ko kọ ara si iṣẹ àgbẹ àti àwọn iṣẹ miran ti ó lè pa owó wọlé.  Àwọn Ìjọba Ológun àti Alágbádá, bẹrẹ si ná owó bi ẹni pé ìgbà ẹrùn kò ni dé.  Àbẹtẹlẹ gbigbà àti ji jà ilú ni olè, kò jẹ ki òjò owó epo rọbì rọ kári.  Pẹlú gbogbo owó epo rọbì rẹpẹtẹ, iwà ibàjẹ pọ si, kò si ọnà ti ó dára, ilé-iwé bàjẹ si, ilé-iwòsàn kò ni ẹrọ igbàlódé, ilú wà ni òkùnkùn nitori dákú-dáji iná-mọnàmọná àti ìnira yoku.Òwe Yorùbá sọ wipé Òjò nrọ, Orò nké, atọkùn àlùgbè ti ò láṣọ méji a sùn ihòho  Ìtumọ òwe yi ni pé Ẹni ti kò bá pọn omi de òùngbẹ nigbà òjò , a jẹ ìyà rẹ ni ìgbà ẹrùn. A lè fi òwe yi ṣe ikilọ fún àwọn Òṣèlú Alágbádá ti ó nkéde fún ibò ni lọwọlọwọ pé àtúnṣe ṣi wà lati rán aṣọ kọjá méji fún ará ilú.  Ni àsikò ẹrùn ti owó epo rọbì fọ yi, ó yẹ ki àwọn Òṣèlú lè ronú ohun ti wọn lè ṣe lati yi ìwà padà kúrò ni inákuná àti lati ronú ohun ti wọn lè ṣe lati pa owó wọlé kún owó epo rọbì, ki ilú lè rọgbọ lọjọ iwájú. 